Емир Луис
В църква

Превод от английски: Светослав Митев, 2002

chitanka.info

Ярка звездна светлина,

восъчните свещи на човеците:

лепта лоена

за Мария благата,

на всеки подарък,

тиха молитва,

пазеща чиста

своята тайна.

Светците от дърво

полагат своите товари

от добро и зло,

мистериозно опрощение.

Техните очи поглъщат

тоя блясък чист,

шепнейки: „Свещена

простота“.

Долита Бог

през тоя звън над тях,

молец, привлечен

от пламъка и светлината,

играе си на жмичка

с изгарящия ръб на ножа,

и търси угроза,

без да знае защо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.